2018. július. 4.

Különleges projekt az MIT kezdeményezés évfordulójának alkalmával

**A Henkel idén már 20. éve népszerűsíti az önkéntes elkötelezettséget**

Két évtizeddel ezelőtt a Henkel volt az egyik első németországi vállalat, amely munkavállalói és a már nyugdíjba vonult korábbi munkatársai segítésére olyan programot hozott létre, mely önkéntes elköteleződésüket támogatja: a [MIT – „Miteinander im Team” kezdeményezés](https://www.henkel.com/sustainability/corporate-citizenship/corporate-volunteering)t. Ennek az évfordulónak a megünneplésére 50.000 eurós külön adományt utalnak egy nepáli anyaotthonnak.

**Segítség a nepáli kismamáknak**

Az 50.000 eurós adomány egy anya- és gyermek egészségügyi központ létrehozását hivatott finanszírozni Namjung nepáli faluban. A központban szülőszobát rendeznek be, ahol biztosítják a szülés előtti és az azt követő ápolást, így az anyák biztonságban hozhatják világra gyermekeiket. Az anyák halálozási aránya még mindig nagyon magas a Nepálhoz hasonló országokban: körülbelül 20-szor magasabb, mint Németországban. Namjung falu hatórás sétára fekszik a legközelebbi várostól, és még mindig szenved a 2015-ös földrengés következményeitől. Ez nagyon megnehezíti a fiatal anyák és újszülöttek megfelelő orvosi ellátását. A Német-Nepáli Társasággal ("Deutsch-Nepalesische Gesellschaft") együttműködve, és Ram Thapa tiszteletbeli konzul támogatásával a Henkel munkatársa, Susanne Volkmann Düsseldorfból – ahol a vállalat központja található – most kézbe veszi ennek a problémának a megoldását.

Volkmann több éven keresztül végzett önkéntes munkát Nepálban, rendszeresen ott töltve éves szabadságának egy részét. Az elmúlt 10 év során erőfeszítéseit az MIT-kezdeményezés is támogatta, mely pénzügyi adományokat és munkahelyi szabadságot biztosított számára.

A jövőben két további projekthez további 40.000 eurót adományoznak. Egyrészt a "Bottle classroom Project-hez", amely osztálytermeket épít Guatemalában régi műanyag palackok használatával, másrészt a vietnami és szingapúri munkatársakból álló csapatnak, akik úgy döntöttek, hogy a hegyvidéki Gia Lai régióban található menedékhelyeket osztálytermekké alakítják.

**Az MIT kezdeményezés: Érkezik a segítség**

A kezdeményezés elindítását követő húsz évben a Henkel közel 14.000 jótékonysági projektet támogatott több mint 100 országban a Fritz Henkel Alapítványon keresztül – nemcsak anyagi és pénzbeli adományokkal, hanem időt is ajándékozott, mivel a munkavállalóknak fizetett szabadságot biztosít annak érdekében, hogy eredményeket érhessenek el a területen. Hiszen az önkéntesség előmozdítására irányuló kezdeményezés központi szereplői a vállalat alkalmazottai és nyugdíjba vonult korábbi munkavállalói. A világszerte megszámlálhatatlan megvalósuló MIT-projektek az óvodákban és iskolákban történő segítségnyújtástól, az oktatási projektek támogatásától és a szociálisan hátrányos helyzetű családok gyermekeinek nyári üdültetési programjaitól kezdve a Speciális Olimpia támogatásán át egészen az ugandai árvaházakig vagy akár ifjúsági futballedzőként való önkéntességig kiterjed.

Az önkéntes társadalmi szerepvállalás, amely vállalati polgárságként is ismert, a Henkel vállalati kultúrájának a Fritz Henkel 1876-os cégalapítása óta szerves része. A Fritz Henkel Alapítványon keresztül a vállalat üzleti tevékenységein túl és azon felül is elkötelezettséget vállal – ez egy olyan erőfeszítés, amely nagymértékben a vállalat alkalmazottainak önkéntes szerepvállalására támaszkodik.

**Magyarországon megvalósuló kezdeményezések**

A Henkel Magyarország jelenlegi munkatársai és nyugdíjba vonult kollégái számos önkéntes projekt szervezésében és sikeres megvalósításban vállalnak szerepet. Csak az elmúlt 3 év alatt munkatársaink által benyújtott pályázatokra elnyert összeg meghaladta a 30 millió forintot. A Fritz Henkel Alapítvány által nyújtott pénzbeli és természetbeni adományok a társadalmi szükségletek, oktatás és tudomány, egészség, környezet és környezetvédelem valamint művészet témakörökbe csoportosítva: szülői munkaközösségek, sportegyesületek, óvodai, iskolai, valamint egészségügyi intézmények támogatására irányultak. „Munkatársaink önkéntes tevékenységeinek típusa nagyon színes és különböző, egy valami azonban mindegyikben közös, a társadalmi szerepvállalás felé való teljes elköteleződés” – mondta Dr. Fábián Ágnes ügyvezető igazgató.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2017-ben 20 milliárd euró árbevételt és 3,5 milliárd euró korrigált üzemi eredményt ért el. A Henkel három – Loctite, Schwarzkopf és Persil – vezető márkája együttesen több mint 6,4 milliárd euró árbevételt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

Illusztráció:



S**usanne Volkmann Németországból**: Susanne kezdeményezésével egy nepáli kis faluban anya- és gyermek egészségügyi központ valósul meg.



**Maklári Zsófia Magyarországról**: Zsófia kezdeményezésével óvodás gyerekek tanulhatták meg környezetünk megóvását és a vegyszerek környezetre gyakorolt hatását.

Kapcsolat Hanna Philipps Jennifer Ott

Telefon +49 211 797-36 26 +49 211 797 2756

Email hanna.philipps@henkel.com jennifer.ott@henkel.com

Henkel AG & Co. KGaA

Henkel Magyarország Kft.

Vállalati kommunikáció

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)